ໂຄງການ “ເພີ່ມພຸນຄູນສ້າງຄວາມມິດຕະພາບ” ໄດ້ຮັບການຈັດຕັ້ງໂດຍສະມາຄົມມິດຕະພາບຫວຽດນາມ - ກຳປູເຈຍ ນັບແຕ່ປີ 2012.
ທີ່ໂຄງການແລກປ່ຽນຄັ້ງນີ້, ມີນັກສຶກສາກຳປູເຈຍ ຕື່ມອີກຈຳນວນ 17 ຄົນ ໄດ້ຮັບການລ້ຽງ ໂດຍຄອບຄົວລ້ຽງດູ, ນຳຈຳນວນນັກຮຽນກຳປູເຈຍອຸປະຖຳທັງໝົດ ຢູ່ນະຄອນໂຮ່ຈີມິນແມ່ນ 149 ຄົນ. ຈຳນວນນັກຮຽນ ກຳປູເຈຍ ທີ່ໄດ້ອຸປະຖຳໂດຍສະມາຄົມຢູ່ຮ່າໂນ້ຍປະຈຸບັນແມ່ນ 300 ຄົນ.
ກ່າວຄຳເຫັນທີ່ການພົບປະແລກປ່ຽນ, ທ່ານ Than Vu Thy - ສະຖານກົງສູນໃຫຍ່ແຫ່ງລາຊະອານາຈັກ ກຳປູເຈຍ ຢູ່ນະຄອນໂຮ່ຈີມິນ ໄດ້ເນັ້ນໜັກວ່າ ໂຄງການ “ເພີ່ມພຸນຄູນສ້າງຄວາມມິດຕະພາບ” ແມ່ນກິດຈະກຳທີ່ມີຄວາມໝາຍມະນຸດສະທຳສູງ ແລະ ມີຄວາມໝາຍດ້ານການສຶກສາ, ແມ່ນຂົວເຊື່ອມຕໍ່ມິດຕະພາບໄລຍະຍາວ ລະຫວ່າງບັນດາລຸ້ນຄົນ ຂອງສອງປະເທດຫວຽດນາມ - ກຳປູເຈຍ.
ທ່ານດຣ ເລໂຮງລຽມ - ຮອງປະທານສະມາຄົມມິດຕະພາບສູນກາງຫວຽດນາມ - ກຳປູເຈຍ ໄດ້ກ່າວວ່າ ໂຄງການແລກປ່ຽນໄດ້ປະກອບສ່ວນເພີ່ມທະວີຄວາມສາມັກຄີ, ມິດຕະພາບລະຫວ່າງປະຊາຊົນຫວຽດນາມ - ກຳປູເຈຍ - ລາວ, ສ້າງກາລະໂອກາດໃຫ້ຊາວໜຸ່ມ ຂອງ 3 ປະເທດ ໄດ້ຮຽນຮູ້ກ່ຽວກັບປະເທດ, ຜູ້ຄົນ ແລະ ຄວາມເປັນມາຂອງສາຍພົວພັນທີ່ດີງາມ, ສະນັ້ນສືບຕໍ່ສົ່ງເສີມ ແລະ ຮັກສາເອກະລັກວັດທະນະທຳຂອງປະຊາຊາດ, ພ້ອມກັນເພີ່ມພຸນຄູນສ້າງຄວາມມິດຕະພາບລະຫວ່າງສາມປະເທດ ຫວຽດນາມ - ກຳປູເຈຍ - ລາວ.
ທີ່ການພົບປະແລກປ່ຽນ, ຕອບສະໜອງຕາມການຮຽກຮ້ອງຂອງທ່ານເລຂາທິການໃຫຍ່, ປະທານປະເທດຫວຽດນາມ, ນາຍົກລັດຖະມົນຕີຫວຽດນາມ ແລະ ຄະນະກຳມະການສູນກາງແນວໂຮມປະເທດຊາດຫວຽດນາມ ກ່ຽວກັບການບໍລິຈາກເງິນ ເພື່ອໜູນຊ່ວຍປະຊາຊົນຢູ່ບັນດາແຂວງພາກກາງຫວຽດນາມ ຜ່ານຜ່າຜົນຮ້າຍຍ້ອນຜົນກະທົບຈາກໄພນ້ຳຖ້ວມ, ຄະນະຜູ້ແທນໄດ້ບໍລິຈາກເງິນ ເພື່ອໜູນຊ່ວຍປະຊາຊົນຢູ່ບັນດາແຂວງພາກກາງຫວຽດນາມແກ້ໄຂຄວາມຫຍຸ້ງຍາກ.
ຄຳຮຸ່ງ